Lialovo kultūra

Lialovo kultūra – neolito archeologinė kultūra, pavadinta pagal 1923 m. tyrinėtą senovinę gyvenvietę prie Lialovo kaimo (Maskvos sritis).

Arealas 
Lialovo kultūra 5–3 tūkstantmetyje pr. m. e. buvo paplitusi dab. Rusijoje, Kliazmos aukštupyje, Volgos ir Okos baseinuose.

Kultūra 
Lialovo kultūrai būdinga duobelinė–šukinė keramika. Indai puošti mažomis ir giliomis duobutėmis. Žmonės gyvenvietes kūrė prie upių ir ežerų. Vertėsi žvejyba, medžiokle, rinko augalinį maistą. Naudojo grubiai apdirbtus akmeninius kirvius, įvairius titnaginius dirbinius (ietigalius, strėlių antgalius, gremžtukus). Lialovo kultūros veikiama susiklostė Desnos kultūra.

Šaltiniai 

Europos neolito kultūros
Rusijos archeologija